Aku Partanen

Veli-Matti ”Aku” Partanen (s. 28. lokakuuta 1991 Lappeenranta) on suomalainen kilpakävelijä, joka edustaa seuratasolla Lappeenrannan Urheilu-Miehiä. Vuodesta 2012 häntä on valmentanut Valentin Kononen. Aiemmin hänen valmentajinaan ovat toimineet Liisa Tirkkonen-Grönholm (2001–2007) ja Kai Partanen (2007–2012). Partanen kilpaili nuorten arvokilpailuissa vuosina 2007–2013 sijoittuen parhaimmillaan kuudenneksi alle 23-vuotiaiden EM- kilpailujen 20 kilometrin kävelyssä 2011. Aikuisten arvokilpailuihin hän on osallistunut vuodesta 2013 lähtien. Hän sijoittui vuonna 2021 järjestetyissä Tokion olymialaisissa 50 kilometrin kävelyssä yhdeksänneksi ajalla 3.52,39. Budapestin MM-kilpailuissa 2023 hän sijoittui 20 kilometrin kävelyssä kuudenneksi Suomen ennätysajalla 1.18.22. Rooman EM-kilpailuissa 2024 hän oli samalla matkalla viides ajalla 1.20.52. Partanen teki useita nuorten ikäluokkien Suomen ennätyksiä. Huhtikuussa 2012 hän rikkoi Valentin Konosen miesten 10 kilometrin kävelyn 13 vuotta vanhan Suomen ennätyksen parantaen sitä 21 sekunnilla aikaan 38.59. Kesäkuussa 2018 hän rikkoi Valentin Konosen nimissä olleet 23 vuotta vanhan 5 000 metrin kävelyn Suomen ennätyksen ajalla 18.43,17 ja 20 vuotta vanhan 30 kilometrin kävelyn Suomen ennätyksen ajalla 2.07.03. Heinäkuussa 2023 Partanen voitti Kalevan kisoista kultaa 20 kilometrin kävelyssä ja hänen voittoaikansa 1.19.25 rikkoi 23 vuoden ajan Valentin Konosen nimissä olleen Suomen ennätyksen.Heti jysähti Kalevan kisoissa! Aku Partanen pisti 23 vuotta vanhan Suomen ennätyksen uusiksi Kuukauden kuluttua Partanen paransi 20 kilometrin ennätystään Budapestin MM- kilpailuissa aikaan 1.18.22. Budapestissä hän käveli myös 20 kilometrin kilpailussa väliaikana 10 kilometrin Suomen ennätyksen 38.58 ja 35 kilometrin kilpailussa väliaikana 30 kilometrin Suomen ennätyksen 2.06.49. Hän käveli 10 kilometrin Suomen ennätyksen 38.34 Espoossa toukokuussa 2024. Ensimmäisen Kalevan kisamitalinsa (pronssia) vuonna 2008 voittanut Partanen oli voittaessaan 16 vuoden ja 8 kuukauden ikäinen. Hän oli tällöin kaikkien aikojen nuorin Kalevan kisoissa mitalin saavuttanut miesurheilija. Partasen ennätyksen rikkoi vuonna 2021 Kasperi Vehmaa 16 vuoden ja 6 kuukauden iässä voittamalla pituushypyn Suomen mestaruuden. == Henkilökohtaiset ennätykset == * 50 kilometrin kävelyssä Partasen ennätys on 24. maaliskuuta 2018 Dudincessa kävelty 3.44.43 * 35 kilometrin kävelyssä Lappeenrannassa 22. huhtikuuta 2023 kävelty 2.29.04 * 20 kilometrin kävelyssä 29. elokuuta 2023 Budapestissa kävelty 1.18.22 == SM-mitalit == * Kalevan kisat ** 20 km: kultaa 2013, 2018, 2019, 2023 ja 2024, hopeaa 2017, pronssia 2008, 2010, 2012 ja 2014 * Viestijuoksun SM-kilpailut ** 3 × 5 000 m kävelyviesti: kultaa 2007, 2008 ja 2009, pronssia 2005 ja 2006 ** 3 × 3 000 m kävelyviesti: kultaa 2010 ja 2011, hopeaa 2012 * Sisäratojen SM-kilpailut ** 5 000 m: kultaa 2012, 2014, 2015, 2016, 2017, 2020, 2023, hopeaa 2010, pronssia 2021 * Maantiekävelyn SM- kilpailut (vuoteen 2020 asti 30 km, vuodesta 2021 lähtien 35 km) ** kultaa 2014, 2018, 2019 ja 2023, hopeaa 2013, pronssia 2017 Lähde == Arvokilpailut== * Ostravan alle 18-v. MM-kilpailut 2007: 20. sija 10 000 metrin kävelyssä * Bydgoszczin alle 20-v. MM-kilpailut 2008: 13. sija 10 000 metrin kävelyssä * Novi Sadin alle 20-v. EM-kilpailut 2009: 8. sija 10 000 metrin kävelyssä * Monctonin alle 20-v. MM-kilpailut 2010: 14. sija 10 000 metrin kävelyssä * Ostravan alle 23-v. EM-kilpailut 2011: 6. sija 20 kilometrin kävelyssä * Tampereen alle 23-v. EM-kilpailut 2013: 14. sija 20 kilometrin kävelyssä * Moskovan MM-kisat 2013: 41. sija 50 km kävelyssä, aika 4.04.59Iltasanomat, 14.8.2013, Aku Partanen hyytyi pahasti – ”Joka paikkaan koskee” * Zürichin EM-kisat 2014: 18. sija 50 km kävelyssä, aika 3.52.58 * Pekingin MM-kisat 2015: 18. sija 50 km kävelyssä, aika 3.54.28 * Rio de Janeiron olympialaiset 2016: keskeytti 50 km kävelyssä * Lontoon MM-kisat 2017, hylättiin 50 km kävelyssä * Berliinin EM-kisat 2018 keskeytti 50 km kävelyssä * Dohan MM-kisat 2019, keskeytti 50 km kävelyssä * Tokion olympialaiset 2020: 9. sija 50 km kävelyssä * Eugenen MM-kisat 2022, hylättiin 35 km kävelyssäOjala SE-ajalla 13:s MM-kisojen 35 kilometrin kävelyssä – Partanen hylättiin, voittaja Stano ME-vauhdissa * Budapestin MM-kisat 2023, 6. sija 20 km kävelyssä, aika 1.18.22 (Suomen ennätys), 18. sija 35 kilometrin kävelyssä * Rooman EM-kilpailut 2024, 5. sija 20 kilometrin kävelyssä, aika 1.20.52. *Pariisin olympialaiset 2024: 32. sija 20 km kävelyssä Lähde == Lähteet == Luokka:Suomalaiset kävelijät Luokka:Vuonna 1991 syntyneet Luokka:Elävät henkilöt